OpenLLM-France/wikimedia huggingface dataset:
# Omecillo

Omecillo Arabako mendebaldeko ibaia da, 32 km-ko luzera duena. Bóvedako mendilerroan jaio eta Ebro ibaian amaitzen da, Bergonda herria zeharkatu eta gero, Sobróndik gertu. 360 km²-ko azalerako arro hidrologikoa du. Gaubea, Jurisdicción de San Zadornil (Burgos), Añana eta Lantaron udalerriak zeharkatzen ditu. Ibaiadar nagusia Tumecillo ibaia du, Arkamoko mendilerroan jaiotzen dena eta Villanañen elkartzen zaiona. Halaber, beherago, eta Bergondara iritsi baino lehen, Añanatik datorren Muera ibai gazia ere elkartzen zaio.
Egoera onean mantentzen da, Arabako eremu horren industrializazio maila txikiari esker. Hori dela eta, Euskal Autonomia Erkidegoan natura-baliorik handienetako ibaien artean dugu Omecillo.

## Babesa

2015.eko Martxoak 17tik Eusko Jaurlaritzak Euskal Herriko zatia Kontserbatzeko Eremu Berezi izendatu zuen. Natura 2000 sarean ere dago onartuta.

## Baloreak

Ibaiertzeko basoak oso ondo kontserbatuta aurki daitezke (lizardiak, sahastiak, makaldiak eta eta ekosistema horietan ohikoak diren espezieak, batzuk larriki mehatxatuak:
* Mustela lutreola (Europar bisoi)
* ''Lutra lutra (Igaraba arrunt)
* Cinclus cinclus (Ur-zozo)
* Alcedo atthis (Martin arrantzale)
* Riparia riparia (Uhalde-enara)
Garrantzi handia dute, bestetik, arrainen populazioak eta landarediak.

## Erreferentziak

* ↑ Euskaltzaindia: 166. araua: Euskal Herriko ibaiak.
* ↑ (Gaztelaniaz) "Omecilloren unitate hidrologikoa" (Eusko Jaurlaritza)
* ↑ IVAP

## Kanpo estekak

* (Gaztelaniaz):Tomecillo ibaiatik zeharkaldia.
* (Gaztelaniaz) "Omecillo ibaiaren arroa" artikulua euskomedia.org webgunean
* (Gaztelaniaz):Omecillo-Tumecillo gestio neurriak.
* Datuak: Q12265159
* Multimedia: Omecillo / Q12265159
# Omega Centauri

Omega Centauri edo NGC 5139 Centaurus konstelazioan dagoen kumulu globular bat da. Edmond Halleyk aurkitu zuen 1677an. Kumulu honek gure galaxia den Esne Bidearen inguruan orbitatzen du, honen inguruan orbitatzen dutenen artean handiena eta distiratsuena delarik. Begi hutsez ikus daitekeen gutxietako bat da. Omega Centauri Lurretik 18300 argi-urteko distantziara (5,6 kiloparsec) dago, eta II populazioko zenbait milioi izar ditu. Bere erdiguneko izarrak hain daude elkartuta, elkarren artean 0,1 argi-urteko distantziara bakarrik daudela uste dela. Bere estimatutako adina 12.000 milioi urtekoa da. 10 milioi izar inguru ditu.
Konstelazioko izar bat ez den arren, bayer izendapena jaso zuen, ω. Gure galaxiako gainontzeko kumulu globularretatik bereizten duen ezaugarri bat belaunaldi ezberdinetako izarrak dituela da. Arrazoi honegatik, Omega Centauri gure galaxiaren satelitea izan zen galaxia nano baten nukleoaren hondarra izan daitekeela uste da. Galaxia honek gaur egungo Omega Centauri baino ehun aldiz handiagoa izango zen, eta gure galaxiak banandu eta xurgatua izan zen. Omega Centauriren kimika eta dinamika bat datoz hipotesi honekin.
Andromeda galaxiako kumulu globularra den Mayal IIren kasuan bezala, Omega Centaurik zenbait metaltasun eta izar adin maila ezberdin ditu, dena batera sortu ez zela pentsarazten duena (kumulu globularretan ohikoa denaren aurka). Uste denez, Omega Centauriko izar asko, antzina Esne Bideak xurgatu zuen galaxia nanoaren nukleoaren hondarra izan daitezke.

## Ikus, gainera

* M54 kumulu globularra

## Kanpo estekak

* (Ingelesez)Omega Centauri ESA/Hubblen.
* Omega Centauri ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Datuak: Q14275
* Multimedia: NGC 5139 / Q14275
# Nicolas Tournat

Nicolas Tournat, (Niort, Frantzia, 1994ko apirilaren 5a), eskubaloian aritzen den kirolari frantziarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen eskubaloian, Frantzia ordezkatuz; Danimarkako taldearen (zilarrezko domina) eta Espainiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Luc Abalo, Hugo Descat, Ludovic Fabregas, Yann Genty, Vincent Gérard, Michaël Guigou, Luka Karabatic, Nikola Karabatić, Romain Lagarde, Kentin Mahé, Dika Mem, Timothey N'Guessan, Valentin Porte, Nedim Remili, Melvyn Richardson eta Nicolas Tournatek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Eskubaloia, gizonezkoa. |

## Erreferentziak

* ↑ «Nicolas Tournat» olympedia.org (Ingelesez)
* ↑ "Nicolas Tournat" olympics.com (Gaztelaniaz)

## Kanpo estekak

* Datuak: Q18744987
* Multimedia: Nicolas Tournat / Q18744987
# Nicolas Viar Eguzkitza

Nicolas Viar Eguzkitza (Bilbo, 1865eko apirilaren 16a- ib.,1945eko martxoaren 17a) idazle eta politikari abertzalea izan zen. Miguel Unamunoren ikaskide izan zen Bizkaiko Institutoan. Abokatua, zinegotzia eta idazle emankorra, mende aldaketako euskal bizitza politikoan eta lehenbiziko Eusko Jaurlaritzan aktiboki parte hartu zuen.

## Ibilbide politikoa

Euskal-Erria elkarte foruzaleko kide izan zen, batzordekidea 1886tik eta Bilboko udalean zinegotzi elkarteko kide gisa. 1899an Euskal-Erria elkarteko korronte batek eta EAJk bat egin zutenean sortutako Euskal Zentroko idazkari aukeratu zuten. Lagun izan zuen Sabin Aranaren heriotzaren ondoren, 1906an bere ideia liberalengatik EAJtik kaleratua izan zen.
1936an Jesus Maria Leizaolak lehenbiziko Eusko Jaurlaritzaren zuzenbide-batzorde aholku-emailearen kide izendatu zuen. Bere independentzia politikoa mantendu zuen beti, baita partaide zen gobernuarekiko ere, Wakonigg Austriako kontsula defendatu baitzuen, espioitzaz salatua izan ondoren exekutatua izango zena. Bilboren erorketaren ondoren, Agirreren gobernuan parte hartzeagatik kartzela-zigorra jaso zuen.

## Obra

Bere obraren gehiena bilbotar kostunbrismoan kokatzen da, zeinean antzerkia, poesia eta kontakizun laburrak nabarmentzen diren. Antzerki nazionalistaren eta "antimaketismo" literarioaren adierazgarri nagusienetakoa izan zen.
Euskalduna aldizkarian eta Resurreccion Maria Azkuek euskal letren lantzea sustatzeko xedearekin sortutako Ibaizabal astekarian idatzi zuen. Euskal-Erria elkarteko argitalpena zen La Unión Vasco-Navarra egunkarian ere kolaboratu zuen. Hedabide honetan "Euskaria" poema abertzalea argitaratu zuen 1886an eta "Pachi, el de los paliques" bere pertsonaia ezaguna ezagutzera eman zuen.

### Los Paliques de Pachico

"Pachico Achalandabaso", Bilboko Zazpikaleetako Dendarikalean tailerra duen zapatari burutsua, Viarrek sortutako pertsonaiarik ezagunena izan zen. Lehenbizikoz Tercero sin principal antzerki-lanean agertu zen bigarren mailako pertsonaia moduan. Bere abentura eta desbenturak Euzkadi egunkarian argitaratu ziren kontakizun labur gisa eta 1932an liburu batean bilduak izan ziren.

## Antzerkia

* Euterpe fúlgida, 1897 (Óscar Rochelten kolaborazioarekin)
* ¡Ospa! ¡Ospa!, 1905;
* La marcha de las antorchas, 1906;
* Tercero sin principal,1909 (José María Marurirekin idatzitako obra);
* Tutti contenti, 1911;
* Alma vasca, 1911;
* A mal dar, 1912;
* Nerea, 1912;
* Maite, 1913;
* ¿Me caso?, 1913;
* Manu Soro, 1914 (Sabino Aranari buruzko obra, Emiliano Arriagaren kolaborazioarekin);
* Un chimbo, 1920

## Oharrak

* ↑ Iturri batzuen arabera 1947an hil zen

## Ikus, gainera

* Alfredo Etxabe
* Ixidor Parada
* Manuel de la Sota
* Datuak: Q6042657
# Nicolas de Largillière

Nicolas de Largillière (Paris, 1656ko urriaren 10a - ibidem, 1746ko martxoaren 20a) frantziar margolari erretratugilea izan zen.
Hemezortzi urterekin Ingalaterrara joan zen eta lau urtez berarekin lan egin zuen Peter Lely margolariak. Jakue II.a Ingalaterrakoa erregearen eta gorteko beste kide batzuen erretratuez margotu zuen. 1686an Parisera itzuli eta Frantses Akademian sartu zen. Errege familiako eta nobleziako kideak erretratatu zituen.

## Iruditegia

* Bardo di Bardi Magalotti jenerala
* Elizabeth Throckmorton
* Augusto III.a Poloniakoa
* Louise-Madeleine Bertin, Countess of Montchal
* Portrait of a Man in a Purple Robe
* Voltaire
* Autoerretratu familiarekin
* Marguerite de Sève
* La belle Strasbourgeoise (1703)
* Marguerite Bécaille
* Pierre-Joseph Titon de Cogny
* Jeanne-Cécile Le Guay de Montgermon
* Catherine Coustard Léonor alabarekin
* Jean-Baptiste Tavernier
* Ofizial baten erretratua, 1714–15
* Helene Lambert de Thorigny
* Anne Geneviève de Lévis
* An Alderman of Paris, 1703
* Emakume baten erretratua, txakur eta tximino batekin (1700–1710)
* André François Alloys de Theys d'Herculais (1692–1779)
* Thomas Germain eta Anne-Denise Gauchelet emaztea 1736an

## Kanpo estekak

* Datuak: Q550302
* Multimedia: Nicolas de Largillière / Q550302
# Nicolas Tiangaye

Nicolas Tiangaye (1956ko irailaren 13a) Afrikaerditar politikaria eta abokatua da, Afrika Erdiko Errepublikako lehen ministroa izan zena 2013ko urtarrilaren 17tik 2014ko urtarrilaren 10ean bere dimisioa eman arte. 2003 eta 2005 urteen artean, Transizio Nazionaleko Kontseiluko presidentea izan zen.
Gobernuak eta matxinoak sinatutako bake-akordio baten ostean, Tiangayek oposizioaren eta matxinatuen izendapena lortu zuen 2013ko urtarrilean lehen ministroaren posturako. Karguari uko egin zion (Michel Djotodia presidentearekin batera) 2014ko urtarrilaren 10ean.
* Datuak: Q3277446
* Multimedia: Nicolas Tiangaye / Q3277446
# Nicolas Touzaint

Nicolas Jean Denis Touzaint (Angers (Frantzia), 1980ko maiatzaren 10a) hipikan aritzen den kirolari frantziarra da.

## Olinpiar Jokoak

2004ko Udako Olinpiar Jokoetan, Atenas 2004an (Atenas), Saltoak taldeka proban, urrezko domina lortu zuen Frantziako taldearekin, Erresuma Batuko taldearen (zilarrezko domina) eta AEBko taldearen (brontzezko domina) aurretik sailkatuz; honako hauek osatzen zuten taldea: Nicolas Touzaint (Galan De Sauvagèreren gainean), Jean Teulère (Espoir De La Mareren gainean) eta Didier Courrèges-ek (Debat D'Estruvalen gainean).
2020ko Udako Olinpiar Jokoetan, Tokio 2020an (Tokio), Osoa taldeka proban, berriz, brontzezko domina lortu zuen Frantziako taldearekin, Erresuma Batuko taldearen (urrezko domina) eta Australiako taldearen (zilarrezko domina) atzetik sailkatuz; honako hauek osatzen zuten taldea: Nicolas Touzaint (Absolut Golden gainean), Karim Laghouag (Triton Fontaineren gainean) eta Christopher Six-ek (Totem de Breceyren gainean).
2024ko Udako Olinpiar Jokoetan zilarrezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2004 | Atenas Grezia | 01 ! | Osoa taldeka. Galan De Sauvagèreren gainean. |
| 2020 | Tokio Japonia | 03 ! | Osoa taldeka. Absolut Golden gainean. |
| 2024 | Paris Frantzia | 02 ! | Osoa taldeka. Diabolo Mentheren gainean. |

## Erreferentziak

* ↑ «Nicolas Touzaint» olympedia.org (Ingelesez)
* ↑ «Nicolas Touzaint» olympics.com (Gaztelaniaz)
* ↑ Osoa taldeka. Emaitzak 2004 olympedia.org (Ingelesez)
* ↑ Osoa taldeka. Emaitzak 2020 olympedia.org (Ingelesez)

## Kanpo estekak

* Datuak: Q919677
* Multimedia: Nicolas Touzaint / Q919677
# Nicolas de Montreux

Nicolas de Montreux (Maineko Sablé, 1561-Paris, 1608) poeta, historia, eleberrigile eta antzerkigile frantziara izan zen. Literatura barrokoaren idazlea izan zen.

## Biografia

1585etik aurrera apaiza izan zen. Mercœur dukearen (Philippe-Emmanuel Lorrainekoaren) liburuzaina izan zen. Dukea "Bretainiako gobernadorea eta Letren babesle" gisa aurkezten zen. Parisko Liga Santuaren alde jarri zen. Espetxean egon zen eta, azkenean, 1599an, Henrike III.a Nafarroakoaren zerbitzuan jarri zen.
Amadis de Gauleren hamaseigarren liburua egokitu zuen. Ollenix du Mont-Sacré izengoitiaz sinatzen zituen antzezlanak eta lan nagusiak. Artzain lan dramatikoen sortzaile gisa hartzen zaio. François Béroalde de Vervillerekin batera, Montreaux Pleiadea mugimendutik Henrike III.a Nafarroakoaren arteko literatura trantsizioaren adierazgarri da.

## Obra

Hauek dira ezagutzen diren lanak:

### Antzerkia

* Annibal, tragedia
* Athlette, artzain antzerkia (1585)
* Diane, artzain antzerkia (1592)
* Arimène ou le berger désespéré, artzain antzerkia (1597)
* Isabelle, tragedia (1594)
* Cléopâtre, tragedia (1592)
* La Sophonisbe, tragedia (1601)
* Joseph le chaste, komedia

### Poesia

* Heureuse et entière victoire obtenue sur les ennemis de Dieu à Cran, par le prince Philippe Emmanuel de Lorraine, duc de Mercœur, Nantes, 1592.

### Eleberria

* Le Séziesme livre d'Amadis de Gaule traictant les prouesses et amours de Spheramond (1577), artzain eleberria.

### Edizio garaikidea

* La Sophonisbe, éd. D. Stone, Genève, Droz, 1976.

## Erreferentziak

* ↑ https://www.larousse.fr/encyclopedie/litterature/Nicolas_de_Montreux/175431
* ↑ https://gallica.bnf.fr/ark:/12148/bpt6k79253q.r=Nicolas+de+Montreux.langFR

## Kanpo estekak

* Datuak: Q3340957
# Okzitania (eskualdea)

    Artikulu hau Frantziako eskualde administratiboari buruzkoa da; lurralde okzitanieraduna gaitzat duena beste hau da: «Okzitania»
Okzitania — behin-behinean ere Languedoc-Roussillon-Midi-Pyrénées deitua izan zena — Frantziako hegoaldean dagoen eskualde administratiboa da. 2016 urteko urtarrilean jarri zen eskualdea funtzionamenduan, Languedoc-Roussillon eta Midi-Pyrénéesko eskualde ohiak batzean. Eskualdeko hiriburu edo prefektura Toulouse da. Hiriburuaz gain, hiri nagusiak Montpellier, Nîmes eta Perpinyà dira.
Ipar Katalunia, Gaskoinia eta Foixko konderriko eskualde historiko-kulturalak eskualde horretan daude.

## Hiri nagusiak

* Tolosa (458.298 biztanle; hiriburua)
* Montpellier (272.084)
* Nîmes (150.564)
* Perpinyà (120.959)
* Béziers (74.811)
* Montauban (57.921)

## Ikus, gainera

* Okzitania
* Ipar Katalunia

## Erreferentziak

* ↑ Euskaltzaindia. (PDF) 36. arauaː Frantziako Errepublikako eskualde, departamendu eta hiriburuen izenak. .

## Kanpo estekak

* Webgune ofiziala (Frantsesez)
* Datuak: Q18678265
* Multimedia: Occitanie / Q18678265
# Okuribito

Okuribito (japonieraz おくりびと) 2008ko Yōjirō Takita japoniar zinema zuzendariaren film dramatikoa da.
Ingelesez besteko film onenaren Oscar saria eskuratu zuen.

## Sinopsia

Oharra: Atal honek istorio osoa edo amaiera argitzen du.
Daigo Kobayashi, desegin den orkestra bateko biolontxelo-jotzailea, lanik gabe eta itxaropen gutxirekin nora ezean gelditu da. Hori dela eta, bere jaioterrira itzultzea erabakitzen du, emaztearekin batera. Bertan ehorzle bezala aurkitzen du lana: gorpuak prestatzen ditu, hilkutxan jartzen ditu, eta ahalik eta hoberen bidaltzen ditu beste mundura. Nahiz eta bere emazteak eta auzotarrek lana gustokoa ez izan, Daigok bere bizitzari falta zitzaion txinparta aurkituko du heriotz-erritu honetan.

## Aktoreak

* Masahiro Motoki: Daigo Kobayashi
* Ryōko Hirosue: Mika Kobayashi
* Kazuko Yoshiyuki: Tsuyako Yamashita
* Tsutomu Yamazaki: Shōei Sasaki,
* Kimiko Yo: Yuriko Uemura
* Takashi Sasano: Shōkichi Hirata
* Tetta Sugimoto: Yamashita
* Toru Minegishi: Toshiki Kobayashi, Daigoren aita

## Kanpo estekak

* IMDBko fitxa irakurgai (Ingelesez)
* Datuak: Q1044598
* Multimedia: Okuribito / Q1044598
# Okupazio (militarra)

Okupazio militarra herrialde batek beste herrialde baten lurraldea militarki menderatzea da, anexiora heldu gabe. Nazioarteko harremanetan, neutraltasun arrazoiengatik, lurralde eztabaidatuak esamoldea erabiltzen da batzuetan lurralde okupatuak izendatzeko.

## Kanpo estekak

* Datuak: Q188686
* Multimedia: Military occupation / Q188686
# Okučani

Okučani Kroaziako udalerri bat da, Brod-Posavina eskualdean. Azken zentsuaren arabera 2.323 biztanle zituen.

## Kanpo estekak

* Datuak: Q73123
* Multimedia: Okučani / Q73123
# Okzipuzio

Giza anatomian, okzipuzioa buruaren atzealdea da, lepoko ornoekin lotuta dagoena. Berari dagokion adjetiboa "okzipital" da. Okzipuzioa garaia bada, zenbait trisomiaren ezaugarria izan daiteke, hala nola Edwards sindromea edo Beckwith–Wiedemann sindromea. Okzipuzioan trauma bat izateak buruhezur-haustura eragin dezake.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q3321315
# Okulu

Okulu bat (latinezko oculus, oculi, “begia”) leiho biribil edo obalatu bat da, normalean ganga edo kupula batean kokatua, baina horma bertikal batean izan daitekeena. Funtzio nagusia argiztapena da, baina apaingarri ere erabil daiteke.
Antzinaroan agertu zen lehen aldiz eta maiz erabili izan da arkitektura neoklasiko eta bizantziarrean.

## Historia
### Antzinaroa

Okulua antzinako erromatarrek erabili zuten, eta adibiderik onenetakoa Agriparen Panteoiko kupularena da. Aire zabalera irekia, euria sartzen da bertatik eta lurrera erori, non hustubideek daramaten. Irekidurak txikia dirudien arren, 8,2 metroko diametroa du, areto osoa ongi argiztatzeko aski.

### Bizantziar arkitektura

Okulua oso erabilia izan zen Bizantziar Inperioko arkitekturan. Sirian erabili zen gehien bat V. eta VI. mendeetan eta berriz ere X.ean. Konstantinoplako Mirelaion elizan (920 inguru, egun Brodrum meskita) alboko bi fatxadetan bi okulu daude solairu-erlaitzen gainean.

### Arkitektura pizkundetar eta neoklasikoa

Arkitektura pizkundetarreko okuluaren lehen adibideak Florentziako katedralean ikus daitezke, nabeko klerestorioan eta arkuteriaren goialdean.
Italiar Pizkundean kupulen eraikuntza berrabiatu zenetik, okulu irekien ordez, hainbat leiho biribil, sabai-leiho eta beste irekidura mota garatu duren. Adibidez, Palladioren Villa Rotonda ospetsuan frontoietan ageri dira, eta ez kupulan. Okulu- leihoen erabilera asko hedatu zen arkitektura barrokoan.
* Kupula barroko bateko okulua, baina lanternarekin (Wambierzyce, Polonia)
* Okulua ganga batean, Pavillon du Dôme (Richelieu, Frantzia)
* Okulua kupula batean (1699, Isfahan, Iran)

## Erreferentziak

* ↑ (Ingelesez) Ćurčić, Slobodan; Johnson, Mark Joseph; Ousterhout, Robert G.; Papalexandrou, Amy. (2012-01-01). Approaches to Byzantine Architecture and Its Decoration: Studies in Honor of Slobodan Ćurčić. Ashgate Publishing, Ltd., 148– or. ISBN 978-1-4094-2740-7..
* ↑ (Ingelesez) The Cathedral of Santa Maria del Fiore, Florence. 2014-03-27 (Noiz kontsultatua: 2013-01-27).

## Ikus, gainera

* Idi-bihotz
* Argi-zulo
* Lanterna

## Kanpo estekak

* Datuak: Q1428686
# Okume

Okumea (Aucoumea klaineana) Burseraceae familiako zuhaitza da, bere generoan monotipikoa dena.

## Deskribapena

Erdialdeko Afrikan jatorria duen zuhaitz dioikoa da, 35-50 (-60) metroko altuera hartzen duena, fuste zilindrikoa du, 2 metroko diametroa, batzuetan bihurritua, ± 2-3 metroko altueraraino sendotua, eta trementina usaineko azala. 30-40 metroko garaierara irits daitekeen zuhaitza da, 1-2,5 metroko diametroko enborra izanik.
Lophira alata eta Sacoglottis gabonensis espeziearekin lotuta dago basoan, eta landaketetan dago, soilguneetan, eremu irekian, bidearen alboetan, sabanen ertzetan. Gregarioa da eta 1-550 metroko altitudean hazten da.

## Erabilera

Gabongo zur-arbola garrantzitsuena da, eta egur esportatu gehienak eskaintzen ditu, zigarro eta enbalaje kaxak, kontratxapatutako egurra, altzariak eta itsasontziak egiteko. Savorgnan de Brazzak bildu zituen zurezko lehen laginak 1883an.
Azalak trementina usaineko erretxina bat du, eta zuzietan eta intsentsu gisa erabil daiteke. Beherakoa, disenteria eta, oro har, hilekoaren zikloko eragozpenak arintzeko sendabelar gisa erabiltzen dute.

## Erreferentziak

* ↑ Euskalterm: [Hiztegi terminologikoa] [2010]
* ↑ Aucoumea klaineana PlantList
* ↑ Aucoumea klaineana Jstor

## Kanpo estekak

* Datuak: Q781024
* Multimedia: Aucoumea klaineana / Q781024
* Espezieak: Aucoumea klaineana
# Nikobar uharteak

Nikobar uharteak Indiako ozeanoaren ekialdeko aldean dagoen uhartedia da. Uharteek Indiako Andaman eta Nikobar uharteak izeneko Lurraldearen zati bat dira.

## Geografia

Nikobar uhartedia 22 uharte ditu, handiena Nikobar Handia izanda. Guztira 1.841 km² azalera du. Lekurik altuena 642 m duen Thullier mendia da. Uharteek 2001ean 42.026 biztanle zituen, horietatik %65a bertokoak eta besteak India edo Sri Lankatik etorritako etorkinak.

## Historia

1750ko hamarkadan, India Ekialdeetako Konpainia Daniarrak uharteen jabetza lortu zuen. Danimarkak uharteak kontrolpean 1869 arte izan zituen, gero Erresuma Batuak metropoli berria izateko.
2004ko abenduaren 26an, Indiako ozeanoaren kostaldeak suntsitu zituen tsunamiak 6.000 lagun inguru hil zituen uharteetan.

## Banaketa

Uhartedia hiru taldetan banatuta dago:
* Iparraldekoa:
** Car Nikobar (127 km²)
** Batti Malv (2 km²) - biztanlerik gabe.
* Erdialdekoa:
** Chowra (8 km²)
** Teressa (101 km²)
** Poahat (13.3 km²)
** Katchal (174 km²)
** Camorta (188 km²)
** Nancowry (67 km²)
** Trinket (86 km²)
** Isle of Man eta Tillangchong (17 km²) - biztanlerik gabe.
* Hegoaldekoa:
** Nikobar Handia (1045 km²)
** Nikobar Txikia (157 km²)
** Kondul (4 km²)
** Pulomilo (1 km²)
** Meroe, Trak, Treis, Menchal, Kabra, Pigeon eta Megapod - denak biztanlerik gabe.

## Administrazioa

Nocobar uharteak Indiako Andaman eta Nikobar uharteak izeneko Lurraldearen zati bat dira. Lurraldea bi barrutietan banatuta dago: Andaman barrutia eta Nikobar barrutia. Indiako gobernuak baimen berezi bat eskatzen du uharteak bisitatzeko eta, orokorrean, ez dio indiarrak ez diren herritarrei ematen.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q157286
* Multimedia: Nicobar Islands / Q157286
# Nikol Paxinian

Nikol Vovaii Paxinian (armenieraz: Նիկոլ Վովայի Փաշինյան; 1975eko ekainaren 1a) 2018ko maiatzaren 8az geroztik Armeniako lehen ministro gisa aritzen den politikari armeniarra da
* Datuak: Q7035479
* Multimedia: Nikol Pashinyan / Q7035479
# Niko Mindegia

Niko Mindegia Elizaga (Doneztebe, 1988ko uztailaren 19a) nafar eskubaloi jokalaria da, egun Danimarkako KIF Kolding taldean aritzen dena. 1,84 metroko altuera du.

## Taldeak

* Portland San Antonio (2005-2011)
* Naturhouse La Rioja (2011-2013)
* SC Pick Szeged (2013-2016)
* KIF Kolding (2016-2017)
* Chambéry Savoie Mont Blanc Handball (2017-2019)
* Orlen Wisła Płock

## Palmaresa
### Pick Szeged

* EHF European Cup (2013)

### Chambéry Savoie

* Frantziako Eskubaloi Kopa (2019)

### Espainiako selekzioa

* Zilarrezko domina gizonezkoen Europako Eskubaloi Txapelketan (2016)

## Erreferentziak

* ↑ (Ingelesez) «NIKO MINDEGIA ELIZAGA - Career & Statistics | EHF» www.eurohandball.com (Noiz kontsultatua: 2021-05-21).
* ↑ «Niko Mindegia: 'Futbolak telebistako ordu guztiak jaten ditu'» EITB Euskal Irrati Telebista (Noiz kontsultatua: 2021-05-21).
* ↑ Etxeberria, Julen. ««Ez dut argi etxean nire alde edo Bidasoaren alde dauden»» Berria (Noiz kontsultatua: 2021-05-21).
* ↑ Oso barneratua dut atzerrian egin beharko dudala nire ibilbidea. 2014-10-03.

## Kanpo estekak

* Datuak: Q16320495
* Multimedia: Niko Mindegia / Q16320495
# Nikola Dedović

Nikola Dedović, ziriliko serbiarrez Никола Дедовић, (Belgrad, Serbia, 1992ko urtarrilaren 25a), waterpolon aritzen den kirolari serbiarra da, eta Spandau taldearekin lehiatzen da.
Partizanen hazita, Serbiako Kopa, Euro Interliga eta LEN Txapeldunen Liga irabazi zituen. 2014ko udan, 22 urte zituela, Kragujevac klubera joan zen.
2015eko otsailean, Sliema talde maltarrarekin sinatu zuen udako hilabeteetan burutzen den artxipelagoko txapelketarako, beste hainbat mundu-mailako waterpolo jokalariek egiten duten bezala, zeinek, urtero oso laburra den lehiaketa maltarrean lehiatu ostean, beren klubetara itzultzen diren. Maltako esperientziaren amaieran Primorjerekin sinatuko du.
2020ko Udako Olinpiar Jokoetan, Nikola urrezko domina irabazi zuen Serbiako taldean izan zen. Greziak, zilarrezkoa, eta Hungariak brontzezkoa eskuratuko zuten. Serbiaren taldea honako hauek ordezkatu zuten: Milan Aleksić, Nikola Dedović, Filip Filipović, Nikola Jakšić, Đorđe Lazić, Dušan Mandić, Branislav Mitrović, Stefan Mitrović, Duško Pijetlović, Gojko Pijetlović, Andrija Prlainović, Sava Ranđelović eta Strahinja Rašović-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Waterpoloa gizonezkoa. |

## Gainerako lorpenak
### Klubekin

* Serbiako Kopa : 1
    Partizan: 2011
* Txapeldunen Kopa/Euroliga
    Partizan: 2010-11
* Euro Interliga : 1
    Partizan: 2010-11

## Erreferentziak

* ↑ «Nikola Dedović» olympedia.org 2022-01-05ean begiratua(Ingelesez)
* ↑ «Nikola Dedović» Olympics.com 2022-01-05ean begiratua (Gaztelaniaz)
* ↑ "Waterpoloa, gizonezkoa, emaitzak 2012" olympedia.org (Ingelesez)